बरवाला| गांव डाया के ऑटो चालक सत्यवान ने आत्महत्या करने के मकसद से जहर पी लिया। पुलिस ने जब उसके बयान लिए तो पुलिस ने सत्यवान के खिलाफ ही भारतीय दंड संहिता की धारा 309 के तहत केस दर्ज कर दिया। पुलिस को दिए बयान में सत्यवान उर्फ बोली ने कहा है कि करीब एक माह पहले उसी के गांव के रहने वाले राजेश ने उसे बुलाया व कहा कि उसने उसकी डिजायर गाड़ी में टक्कर मारकर उसका साइड का शीशा तोड़ दिया। अगले दिन सत्यवान राजेश के मेडिकल स्टोर पर गया तो वहां पर पहले से ही राजेश के ताऊ का बेटा महेंद्र भी मौजूद था। सत्यवान ने कहा है कि इस दौरान राजेश व महेंद्र ने जाति सूचक गालियां दी कहा कि वह पप्पू घणघस से माफी मांग ले। सत्यवान ने बताया कि राजेश ने उसके खिलाफ मंगाली चौकी में शिकायत दे दी। आरोप है कि राजेश, महेंद्र व मंगाली चौकी के एक हवलदार ने उसे बार बार इस बारे परेशान किया। सत्यवान ने कहा कि 5 नवंबर को मानसिक परेशानी के चलते आत्महत्या करने की सोची। उपरोक्त दबाव के चलते सत्यवान ने शराब के ठेके से शराब खरीदी व कीटनाशक बिक्री केंद्र से आधा लीटर जहर ले लिया।